352 centres educatius de Barcelona impulsen projectes ambientals des del programa Escoles+Sostenibles : Servei de Premsa\nEl programa Escoles + Sostenibles arriba a 352 centres i dóna cobertura a les activitats de sostenibilitat impulsades per 124.700 alumnes i 10.760 professors\nLes activitats realitzades han abordat àmbits com l’estalvi i eficiència energètica, la prevenció dels residus, la biodiversitat, la contaminació ambiental o la transformació dels propis centres educatius entre d’altres\nAvui s’ha portat a terme l’acte de cloenda de l’alumnat de secundària del curs 2017-2018 amb una gran festa amb la participació de més de 200 nois i noies\nEn el marc d’aquest programa els centres desenvolupen les seves pròpies propostes, incidint en el projecte educatiu, el currículum i la pràctica educativa en la seva globalitat. Els projectes tracten àmbits tan diversos com la gestió de l’energia, l’aigua i els recursos, la naturalització de l’espai de joc, l’alimentació sostenible, el camí de casa a l’escola, la disminució del soroll, el consum responsable o la prevenció dels residus entre d’altres.\nLa comunitat escolar dels centres integrats a la xarxa Escoles + Sostenibles han celebrat avui l’acte de cloenda del curs 2017-2018 amb la participació de 210 nois i noies i 50 professorat de 31 centres de secundària. Aquest acte simbolitza el tancament del projecte educatiu per la sostenibilitat i la millora de l’entorn més proper que cada centre ha desenvolupat al llarg del curs.\nA l’esdeveniment celebrat al Centre Cívic de les Cotxeres de Sants, el Comissionat d’Ecologia, Frederic Ximeno ha remarcat que “aquest acte culmina la celebració de la Setmana de la Sostenibilitat dins d’un programa ple d’activitats adreçades a la ciutadania per tal de repensar la nostra societat i trobar solucions per una millor qualitat de vida i preservació de l’entorn i els recursos. El programa Escoles + Sostenibles, amb 17 anys d’antiguitat, és pioner en l’educació per la Sostenibilitat”.\nPrincipals novetats del programa\nEnguany s’ha engegat la microxarxa (xarxes de centres que treballen una temàtica concreta i poden compartir les seves experiències i resultats amb la resta de centres participants) “Fem Campanya per una mobilitat segura i sostenible”, amb la convicció que una pacificació del trànsit aconsegueix més autonomia dels infants i joves i alhora permet promocionar la mobilitat sostenible. Vuit centres han participat d’aquest projecte, que proposa aprendre a dissenyar amb l’alumnat una campanya de comunicació amb l’objectiu de sensibilitzar sobre la importància d’una mobilitat segura als entorns escolars.\nIgualment per primera vegada 10 centres educatius van participar a la Marató d’Estalvi Energètic de Barcelona que es va portar a terme a 47 equipaments municipals de la ciutat. Es tracta d’una campanya de sensibilització i bones pràctiques en l’ús i el consum d’energia, que té la voluntat afegida de destinar l’estalvi econòmic aconseguit a la lluita contra la pobresa energètica. El repte, que s’allargava durant unmes va consistir en prendre mesures per reduir un mínim d’un 10% el consum d’aigua, electricitat i gas respecte els consums mitjans dels tres anys anteriors.\nProjectes específics i compartits\nAquestes novetats s’han completat amb els 352 projectes específics de cada centre entre els quals enguany destaquen els destinats a la transformació de diferents espais dels centres educatius (patis, aules, biblioteques, menjadors,…), la construcció de basses per al foment de la biodiversitat als centres o la reflexió sobre l’ús dels recursos i els hàbits de consum.\nIgualment, a banda dels projectes específics de cada centre, s’ha continuat apostant pel treball en xarxa a través de microxarxes temàtiques que han cobert els àmbits de treball i participació següent:\nMalbaratament alimentari: 26 centres\nReducció de residus amb l’ús d’embolcalls reutilitzables a l’esmorzar: 56 centres\nDefinició d’un pla de prevenció de residus: 21 centres\nCompostatge: 21 centres\nContaminació acústica: 27 centres\nMobilitat sostenible i segura: 8 centres\nAquestes actuacions s’han completat enguany, amb la participació de 10 centres a la IV Conferència Catalana “Tinguem cura del planeta” un procés educatiu a través del què mitjançant una dinàmica interactiva més d’un centenar de joves d’entre 13 i 16 anys han après i han actuat units per un objectiu comú: tenir cura del planeta. Enguany també, aquest mes de maig, alguns dels joves que havien participat a la conferència catalana han pogut assistir a la Conferència Europea que va tenir lloc a Lisboa.\nPer altra banda, diverses escoles de la xarxa s’han sumat a celebrar efemèrides relacionades amb el medi ambient. Per exemple, el 22 de setembre, Dia Sense Cotxes, 27 centres de la xarxa van participar en les iniciatives de la ciutat per mostrar com podria ser diferent sense cotxes.\nPer a més informació: www.barcelona.cat/escolessostenibles\nEl programa d’Escoles + Sostenibles s’emmarca en el Compromís Ciutadà per la Sostenibilitat de Barcelona, una iniciativa en xarxa en què, a més de les escoles, hi ha implicades entitats cíviques i ciutadanes, universitats, comerços, empreses, col·legis professionals, sindicats i institucions, entre d’altres. Totes elles conformen l’anomenada xarxa Barcelona + Sostenible, que actualment compta amb més de 1.000 d’organitzacions i que treballa per estendre la cultura de la sostenibilitat a la ciutat de Barcelona.\nAmb aquest curs que ara finalitza, ja són 17 anys d’un programa dirigit a les comunitats educatives que s’impliquen en diagnosticar, aportar solucions i assumir compromisos per fer una ciutat més sostenible, començant pel seu entorn immediat: l’escola.


(+34) 656 872 170\nServeis integrals de màrqueting, internet i comunicació per institucions i empreses\nDifusió d'informació als mitjans de comunicació, locals, nacionals i premsa especialitzada.\nDisseny, actualització i manteniment de pàgines web i botigues online\nSelecció i gestió de les xarxes socials més adients per al seu negoci.\nPromociona de manera directa tots els teus serveis i productes a través de correu electrònic.\nPresumeix de pàgina web i guanya en imatge\nMostra una imatge actual, elegant i professional, siguis visible a la xarxa.\nRenova la teva web, demana pressupost sense cap compromís.\nSom la primera agència de màrqueting de Ponent nascuda principalment per donar veu a totes aquelles institucions i ajuntaments, mitjans i petits, que moltes vegades no tenen ni la experiència, ni els coneixements, ni els recursos necessaris per gestionar i saber transmetre la feina feta, tan cap al ciutadà com als mitjans de comunicació.\nTambé som recolzament per comerços, empreses i autònoms, especialment quan es tracta de planificar una bona estratègia de publicitat i màrqueting. Moltes vegades tenir presència a les xarxes socials i guanyar imatge amb una elegant pàgina web pot passar desapercebut per molts negocis, possiblement per desconeixença o simplement perquè no aconsegueixen gestionar-ho de la manera més professional possible per treure-li tot el partit.\nLa comunicació 2.0 pot fer molt més del que imagines pel teu negoci i nosaltres t’ajudarem a treure’n el màxim rendiment.\nAvui en dia vivim en un món en el que la desinformació viatja més lluny i més ràpid que la pròpia veracitat.\nAconseguir que el missatge del teu ajuntament, de la teva empresa o del teu comerç arribi nítid i sense distorsions al teu públic objectiu, ja sigui als propis veïns o possibles clients potencials és una tasca que només l’aconseguiràs si la deixes en mans d’un professional.\nDes de Natal Comunicació t’ajudarem i t’ensenyarem a transmetre aquests missatges de forma idònia, ja sigui a través dels mitjans de comunicació tradicionals o mitjançant les xarxes socials, whatsapp i internet.\nT’escoltarem, t’estudiarem i et dissenyarem un pla de comunicació a mida, que garantirà que el teu missatge arribi a tothom i sense distorsions.\nLa APP del teu negoci a un preu increible\nVols una comunicació bidireccional amb els teus ciutadans? Tens un ecommerce i no vols perdre oportunitat de fer negoci? Nosaltres et crearem la APP ideal per la teva empresa. Avançat a la competència i tingues la teva pròpia APP. Guanya en imatge, en prestigi i fidelitza al teu client.\nDóna un cop d'ulls als nostres darrers projectes\nEl nostre equip està format per professionals especialitzats en els camps del periodisme, publicitat i relacions públiques i disseny gràfic i web. Més de 10 anys d'experiència ens avalen.\nWeb i APP Ajuntament de Bellvís\nWeb i APP ajuntament de Linyola\nDisseny web, APP per Smartphones\nWeb ajuntament de Cubells\nWeb Rusiñol Associats Consultors\nLa comunicació en municipis petits no sol ser organitzada i per tant, sol ser ineficaç. Amb l'excusa de no tenir diners per contractar personal, moltes de les coses no és comuniquen i les que sí, no ho fan professionals, sinó que són persones de l'entorn de l'equip de Govern, sense especialització periodística i repetides vegades amb un baix nivell de català.\nLa comunicació, saber transmetre la feina feta i que aquesta arribi amb la màxima exactitud, és la més gran disposició dels governants locals per aconseguir els seus objectius. La poca convicció i/o desconeixença que els alcaldes i regidors tenen de la importància de comunicar bé, fa que moltes vegades els ciutadans no coneguin tota la informació rellevant del consistori o que aquesta arribi totalment distorsionada.\nNo es pot comunicar el que no se sap, i sí s'ha de comunicar les notícies que afecten directament als veïns de cada municipi, cosa que no succeeix als més de 6.000 municipis que hi ha a Espanya amb menys de 15.000 habitants.\nNatal Comunicació estem especialitzats en oferir aquest servei a ajuntaments mitjans i petits del territori, entenent per damunt de tot que la majoria d'ajuntaments no disposen de prous recursos, i per tant, ens ajustem a les necessitats reals del cada consistori.\nElls ja ens han fet confiança, i tu?\nDemana informació sense cap compromís\nDesprés d'una gran tasca, un millor resultat.\nNo ho diem nosaltres, ho diuen ells...\nFa anys que ens gestionen la comunicació i les xarxes socials del consistori.\nEls vilatans de Linyola ara estan ben informats de totes les nostres activitats i el Facebook i l'Instagram són molt participatius.\nCubells té ara presència mediàtica i ja formem part activa dels suplements de la Noguera.\nEl municipi de Cubells és petit, però amb molta activitat i estem contents de que ara es conegui tot el que fem.\nComplex de la Caparrella, 97,\nEdifici 1 Mòdul 1.10\nMòbil: (+34) 656 872 170\nTel. (+34) 656 872 170 - www.natalcomunicacio.com - info@natalcomunicacio.com


Aprenentatge i Tecnologia | Escola Arrels\nLes noves Tecnologies de la informació i la comunicació han canviat, a partir de les darreres dècades del segle XX, la manera com cerquem informació, treballem, ens comuniquem, ens relacionem i com gaudim de l’oci. Per aquest motiu, des de l’Escola Arrels, intentem mantenir-nos al dia pel que fa a la utilització de les TIC com a recurs docent i com a mètode d’aprenentatge.\nIndiquem, a continuació, algunes de les accions realitzades en aquest sentit:\nÚs de llibres en format digital\nja fa força cursos que utilizem recursos digitals com a material docent. La primera editorial amb la qual vàrem treballar fou la Plataforma Eleven. Actualment utilitzem els llibres digitals de Santillana en el marc de la plataforma de gestió acadèmica ClickEdu.\nPla EduCat 1×1\nDurant el curs 2010/11 el Departament d’Ensenyament va posar en marxa el pla eduCAT1x1 on cada alumne de l’escola utilitzaria un ordinador personal com a recurs docent. A l’Escola hi vàrem participar des del primer any.\nÚs de Google Apps for Education\nUtilitzem tecnologia Google per al correu electrònic (Gmail ): “A suite of free productivity tools for classroom collaboration.”\nDes del curs 2008/2009 a l’escola utilizem entorns Moodle com a entorns virtuals d’aprenentatge.\nTota la xarxa informàtica és mantinguda i gestionada pel personal docent de l’Escola. Utilitzem tecnologia de l’empresa Cisco per a tots els elements de xarxa, Unifi com a punts d’accés sense fils. Disposem d’una connexió amb fibra òptica per a la connexió a Internet, pfSense amb una màquina dedicada com a balancejador de càrrega del tràfic, tallafocs i filtre de continguts.\nA l’Escola mantenim diversos servidors propis, preferentment amb sistemes operatius lliures (FreeBSD, Ubuntu, pfSense, entre d’altres).\nParticipació en el concurs de programació HP CodeWars: una competició de programació per alumnes de postobligatoris, que es realitza simultàniament en diferents seus mundials.\nParticipació en el concurs des les olimpíades de formació professional CatSkills en la matèria de xarxes informàtiques (totes les edicions a partir del curs 2015/16).\nPresentació de projectes en la SolsTAC.\nParticipació en el projecte SonCube: un experiment a la frontera de l’espai (curs 2012/2013).\nA 3r d’ESO es treballa amb l’entrorn Mobile History Map: El Mobile History Map permet als alumnes crear i desenvolupar projectes col·lectius mitjançant l’ús de la tecnologia mòbil. Els estudiants són desenvolupadors actius en la creació d’itineraris i punts d’interès propers als seus centres educatius per mitjà de la geolocalizació\nL'equip d'Aprenentatge i Tecnologia\nEspecialista en enginyeria elèctrica\nProgramació, Sistemes Operatius, CMS i Tecnologia\nCoordinador del cicle de Sistemes microinformàtics. Especialista en sistemes i xarxes\nCap d'estudis de Formació professional. Departament de Sistemes informàtics.


El burocratès també progressa | Mail Obert de Pau Vidal\nEl burocratès també progressa\nAvui toca parlar de degradació del codi, ves. Una llauna. Però és que aquests darrers mesos ens hem centrat molt en les xifres d'ús, i mentrestant la interferència en va fent de les seves\nActualització: 22.07.2021 - 18:43\nConscient que quan parlo d’aquestes qüestions sempre em poso una mica melogramàtic, només us n’engalto un al trimestre, o sigui que no us queixeu. La d’avui s’inscriu en la sèrie “Canvi de paradigma pronominal o de com l’extermini dels pronoms febles té més conseqüències del que et penses”, que és una fal·lera que tinc.\nUn amic de la faràndula m’explica la peripècia viscuda per a convèncer l’ajuntament d’una vila del país que al cartell de l’espectacle no hi digui “Reserva les teves entrades” sinó “Reserva’n les entrades” (jo hi posaria “Reserva/eu entrada”). No hi ha manera que ho entenguin. Si tothom ho fa així, al·leguen, per què no hauria d’estar bé? Aquest és el mecanisme que fa que s’escampin les males herbes pel jardí de la llengua: si tothom hi posa “tots i totes” com pot ser que estigui malament? Fins al punt que hi ha individus convençuts que és prescriptiu i tot. Fa pocs dies un aspirant a viure de l’erari va fer un ridícul monumental a les xarxes assegurant a la Carme Junyent que “la normativa prescriu el desdoblament”.\nL’anècdota em serveix per a exemplificar la qüestió de la degradació del codi. Perquè un codi lingüístic no és fet només de paraules, i les alteracions com l’esmentada –el possessiu saxó– afecten el motor, és a dir, l’estructura del codi mateix. Per exemple, el sistema pronominal, una cosa molt menys visible als ulls del profà però més rellevant per al bon funcionament del motor del català. Per això avui fem aquesta paràbola: per rumiar-hi. Pensar una mica en els fenòmens lingüístics, en comptes de repetir invariablement consignes rebudes, resulta molt més útil si es vol comprendre l’evolució del codi. I l’esquer serà una frase molt breu llegida a la xarxa. Una persona demana si tenim empenta per fer determinada acció i algú respon: “Les ganes hi són”. Què us sembla? La trobeu bé? L’escriuríeu? O potser us grinyola?\nAbans de donar la contesta, greixem una mica la closca parant atenció a una altra frase, en aquest cas d’una periodista especialitzada en cultura: “No és que en Tal escrigui bé, que ho fa. És que t’emociona”. “Que ho fa”? Què fa? Escriure o escriure bé? Repassem-la amb calma: “No és que en Tal escrigui bé, que ho fa”. L’atac en dos fronts simultanis –pèrdua del sistema pronominal i adopció del verb to do com a auxiliar en frases subordinades– ha generat un monstre horrible. “No és que en Tal escrigui bé, que hi escriu“. Així ho hauríem dit en català pre-globish.\n(Per a entendre això del verb to do, una frase d’ahir mateix: “Les ficcions circulen avui dia com no ho havien fet mai.” Com que estic segur que no hi veieu cap mal, aquí us ho explico.)\nTorno al possessiu, el de l’anècdota inicial de l’article. És normal que a l’encarregat del teatre municipal li costi veure la pífia: el possessiu saxó és el rei del burocratès. Per antiguitat i per freqüència. I mira que n’hem parlat vegades, i l’hem denunciat, però no hi ha res a fer: ja no marxarà. Fixeu-vos, per exemple, en aquest cas de doble sentit en un butlletí del cap de setmana: “Els dos vehicles han topat frontalment i els seus conductors han resultat morts. En el cas del segon vehicle, els passatgers que anaven al seu interior, en canvi, n’han sortit il·lesos.” Que un redactor, un professional de l’escriptura, escrigui dues oracions com aquestes només pot voler dir que ho té tan interioritzat (la pel·lícula i el seu director, el festival i el seu protagonista…) que, senzillament, no ho concep d’altra manera. Perquè, semànticament parlant, “els seus conductors” és un sintagma grotesc: topen dos vehicles i es moren els seus conductors. Que curiós, oi? Ni els meus ni els teus, no: els seus. El segon cas ja entra directament en l’absurd, perquè hi afegeix la moda de substituir l’adverbi dins per l’interior/el seu interior. “Passeu cap a dins, que plou” ara en burocratès es diu “Passeu a l’interior…”. Igual que en el cas anterior, hi ha una consigna molt senzilla que ens hauria d’estalviar aquestes pífies: sempre que el possessiu seu/seva/seus/seves es pugui eliminar d’una frase (“… i els conductors n’han resultat morts”), cal eliminar-lo. “Agafi el seu tiquet” es pot dir “Agafi (el) tiquet”? Sí? Doncs fora possessiu. “Compra les teves entrades” es pot dir “Compra (les) entrades”? Sí? Doncs fora el possessiu.\nPerò els redactors de mitjans ja tenen tan incrustat aquest possessiu que l’hi posen per sistema, i a poc a poc ens l’incrusten als parlants. L’evaporació accelerada de la intuïció lingüística fa que fins i tot gent combativa en la defensa de la llengua en quedi afectada. En una piulada recent d’una d’aquestes entitats es queia en la duplicació, un error que cap parlant amb la intuïció intacta cometria: “Per contribuir a potenciar-ne el seu ús social.”\nVist, doncs, i paït tot això, anem a la pregunta que plantejava. Si a la pregunta “Què, sortim a córrer?” responem amb “Les ganes hi són”, vol dir que tenim el sistema pronominal profundament interferit. Perquè el del català respondria “De ganes n’hi ha” (o “no en falten”, o “en sobren”), és a dir, amb preposició i pronom partitiu. El fet que una construcció calcada del castellà (Ganas hay) ja no ens xerriqui a l’orella no és sinó el resultat inevitable de la gota malaia que implica l’exposició permanent a tants models nocius, perquè l’aprenentatge lingüístic és inconscient. És impossible sostreure’s a l’acció contínua de tants i tants missatges, i el millor exemple el teniu en la frase-caricatura del súper. A còpia de “Bossa voldrà?”, s’anestesia fins la intuïció més resistent.\n(Suggeriment per a qui ho vulgui comprovar personalment: agafeu aquesta piulada i mostreu-la a persones del vostre entorn. Anoteu quants hi veuen la pífia i quants no. I calceu-vos.)


Noies, a escena, per Sílvia Cóppulo\n¡Noies, a escena!\nMentalment, a les dones només els permetem ser a dalt i ocupar espais pensats per als homes; quan hi arriben, és perquè són les millors\nDilluns, 17/12/2018 - 17:36\nHe viscut moltes vegades aquesta situació com a directora de programes a la ràdio i a la televisió. De manera diàfana quan vaig dirigir 'Amb ulls de dona', 71 edicions de debat paritari, un a un, a TVE. Però, amb tot, és de justícia referir-me a un altre element que intervé en el problema. I és que la valoració que es fa de les dones que apareixen en els mitjans de comunicació és molt més dura. Mentalment, a les dones només els permetem ser a dalt i ocupar espais pensats per als homes quan arriben allà, impulsant-se soles, perquè són les millors, garantia pura. Ja n’hi ha prou, ¿no? Fem la prova del cotó. Comparem els resultats en tots els àmbits d’ells i d’elles. Es tracta d’entrar, quedar-se i avançar. ¡Noies, a escena!\nTemes: Feminisme Igualtat Conciliació


Riberaonline: Una vintena d'empresaris i treballadors de la Ribera d'Ebre aprenen tècniques de gestió comercial\nUna vintena d'empresaris i treballadors de la Ribera d'Ebre aprenen tècniques de gestió comercial\nAprendre tècniques de negociació, identificar els diferents tipus de clients o millorar com a venedor o comercial són només alguns dels objectius que persegueix el curs de 20 hores de Gestió Comercial que comença aquest dilluns al Consell Comarcal de la Ribera d'Ebre. Com en el cas d'altres cursos formatius que també s'organitzen des del Consell Comarcal, l'objectiu és "augmentar la competitivitat de les empreses riberenques, oferir recursos i coneixements transversals que siguin útils i puguin aplicar als seus negocis per tirar-los endavant", segons ha dit en la inauguració del curs la presidenta del Consell, Gemma Carim, que ha remarcat de nou el compromís de la institució comarcal amb el desenvolupament econòmic del territori.\nAixí, i durant els pròxims cinc dilluns, fins al 5 de desembre, una vintena d'empresaris i treballadors assistiran a aquest curs gratuït que es durà a terme de les 3 a les 7 de la tarda, a la seu del Consell Comarcal, a Móra d'Ebre. Es tracta d'empresaris en actiu de la comarca, vinculats a sectors com el comerç, el turisme, l'automoció, les immobiliàries o la informàtica, entre d'altres. I que en alguns casos ja participen en altres activitats i formacions que es duen a terme a nivell comarcal, ja sigui dins el programa del 7 Comarques o en projectes del Centre d'Iniciatives Socioeconòmiques (CIS).\nEines per al desenvolupament personal i professional\nEntre els continguts que es tractaran durant les sessions hi ha: argumentar i objectivar per a aconseguir tancar una venda; detectar l'estructura de personalitat del teu interlocutor per a poder generar estats positius i afavoridors a la compra; ser més empàtic i assertiu ja que són eines indispensables en la gestió de persones tant si ets venedor (atenció al públic) com comercial; ser efectius per millorar les ràtios de venda; identificar el tipus de client A per a segmentar correctament els clients potencials i adaptar el teu producte/servei a les seves necessitats; o tècniques de negociació. L'encarregada d'impartir el curs és Imma Estivill, diplomada en magisteri, llicenciada en geografia i història, màster europeu en gestió de centres de formació, màster en gestió de persones i màster en coaching. És experta en processos d'acompanyament a les persones en el seu desenvolupament personal i professional, i a les empreses en processos de millora.\nAquesta formació està subvencionada pel Consorci per a la Formació Contínua de Catalunya i s'ha organitzat gràcies a la col·laboració entre el Consell i la Federació de Cooperatives Agràries de Catalunya. De fet, des del Consell es va fer una enquesta prèvia per determinar les temàtiques que despertaven més interès, i la gestió comercial va ser la més demandada. L'acord de col·laboració entre les dues entitats s'allargarà amb noves accions durant el 2017.


Recordatori: Assemblea Socis AFA, demà dilluns 14/10 a les 16:45 – AFA Paco Candel\nRecordatori: Assemblea Socis AFA, demà dilluns 14/10 a les 16:45\nby afapacocandel · 13 d'Octubre de 2013\nUs recordem que demà dilluns, a les 16:45, es celebra la primera assemblea de socis de l’AFA del curs.\nLectura i aprovació de les dues actes anteriors\nCarnets de socis i sòcies\nCandidatures i votació per Vocal d’Extraescolars i Materials\nCandidatures i votació per Tresorer/a\nCrida per formar part de les comissions\nTorn per les comissions\nLa Junta, 4 d’octubre de 2013\nDurant els cinc dies anteriors estarà a disposició dels socis que ho requereixin les dues actes anteriors.\nLa vostra assistència és molt important, en cas de no poder ser presents podeu ser representats per algún altre soci a qui li delegareu el vostre vot. Podeu recollir el full de delegació de vot al taulell de l’AFA i a l´enllaç que es trova al final del text. El dia de l’assemblea el vostre representant l’haurà de dur signat per vosaltres.\nDelegació de vot i representació\nNext story Les famílies de l’escola Paco Candel volen els nous mòduls aquest curs #VolemCréixer\nPrevious story Xerrada “Educar avui: pautes i recursos” 16/10 a les 15h Biblioteca Escola Frederic Mistral


Les ciutats seran sempre nostres | Bernat Salvà | Barcelona | Cinema | El Punt Avui\nDimecres, 21 novembre 2018\nBarcelona - 6 agost 2018 2.00 h\nLes ciutats seran sempre nostres\nOdei A.-Etxearte i Xavier Esteban dirigeixen un documental sobre Xavier Valls i el Pla Popular de Santa Coloma de Gramenet\nReivindicació de la plaça i de la masia de Can Mariner FONS GRAMA.\nVeïns de Santa Coloma en una trobada assemblea recent sobre el pla popular ANTIVAHO CINEMATOGRÁFICO.\nL’arquitecta Itziar González a la mateixa assemblea amb veïns de Santa Coloma de Gramenet ANTIVAHO CINEMATOGRÁFICO.\nXavier Valls parlant del pla popular en una imatge d’arxiu FONS GRAMA.\n“El Pla Popular demostra que les millors solucions són les dels veïns”, diu la directora\n“Fa 40 anys que lluiten: primer demanaven guarderies; després, escoles, i ara, geriàtrics”\n“Els veïns han de ser els que decideixin com és la ciutat i qui dissenya com han de viure.” Aquesta és, segons Odei A.-Etxearte, la principal reivindicació del documental que està rodant. “Al final, els veïns són els que saben les necessitats d’un lloc i com transformar els suburbis en ciutat”, hi afegeix. Després d’anys d’escriure a les pàgines d’aquest diari, Etxearte conjuga els seus coneixements periodístics amb els cinematogràfics de Xavier Esteban per rodar un documental que té com a títol provisional Fang de suburbi. L’objectiu de les seves càmeres és doble: fer un retrat de Xavier Valls (1937-1987), arquitecte i activista vinculat als moviments veïnals de Santa Coloma de Gramenet, i reivindicar el Pla Popular d’aquesta ciutat, que va prendre forma el 1978 amb l’arquitecte com un dels protagonistes, però va ser el resultat d’un esforç col·lectiu. Amb la seva lluita, volien convertir en una ciutat humana i habitable una de les zones més castigades per l’especulació i el desarrollismo sense escrúpols durant el franquisme.\nEscoltar els veïns\n“L’esperit del Pla Popular demostra que les millors solucions són les dels veïns, i el poder polític els ha d’escoltar; no tenen més interessos que viure en una ciutat millor”, comenta Odei A.-Etxearte en una entrevista a El Punt Avui, juntament amb Xavier Esteban.\nEl documental té com a origen el llibre que va escriure Etxearte, De suburbi a ciutat (Editorial Fòrum-Grama, 2014), que ja va néixer “d’una necessitat de parlar del Pla Popular de Santa Coloma de Gramenet, un projecte que no ha estat oblidat pels veïns, però que no ha estat reivindicat per les institucions, ni ha estat posat en relleu.” Quan va acabar el llibre, l’autora va parlar amb Xavier Valls, fill de l’arquitecte, sobre la possibilitat de fer un documental “per poder arribar a un públic més ampli”. Ell mateix va ser qui va posar en contacte Odei A.-Etxearte i el cineasta Xavier Esteban, que es va implicar en el projecte amb la seva productora, Antivaho Cinematográfico. Van començar a rodar el documental al juny i tenen previst enllestir la filmació al novembre. Té el suport de TV3, l’ICAA, l’Àrea Metropolitana de Barcelona, els ajuntaments de Barcelona i Santa Coloma de Gramenet, i finançament privat. Es roda en col·laboració del màster en documental de creació de la Universitat Pompeu Fabra. L’estrena està prevista per al 2019.\nXavier Esteban explica que Fang de suburbi “és un retrat de la Santa Coloma actual amb reminiscències de la memòria compartida del Pla Popular”, i reflecteix també “la recerca per part del fill de Xavier Valls, com rescata la memòria del seu pare i en fa una relectura”. Odei A.-Etxearte hi afegeix: “Barregem coses com el Pla Popular vist a través dels veïns que hi van participar, la història personal de Xavier Valls [pare] i el retrat de Santa Coloma actualment a partir de gent que ja estava en el pla i que encara continua lluitant.” En aquest sentit, “parla de memòria personal i col·lectiva, i de com es barregen, de per què recordem unes coses i unes altres no”. “El Pla Popular no és conegut perquè era en un suburbi, i la perifèria està estigmatitzada. Els polítics no ho han reivindicat prou. Va ser un moviment molt transversal.” Segons Xavier Esteban, també hi ha una reflexió sobre qui imposa el seu relat. “Des del poder, s’escriu la història amb uns interessos determinats, i coses importants fetes des de la societat poden quedar en l’oblit.”\nVíctima de l’atac a Hipercor\nLa vida de Xavier Valls va tenir un final tràgic: va ser una de les víctimes mortals de l’atemptat d’ETA a Hipercor el 1987. “Que Xavier Valls morís en l’atemptat a l’Hipercor fa difícil agafar el fil de la seva història –comenta Etxearte–. Cap partit ni entitat l’ha reivindicat perquè no hi militava. Havia format part de Bandera Roja i del PSUC, però en va sortir molt ràpid, era un lliurepensador.” Segons Esteban, “des de l’òptica de les víctimes d’ETA, la seva família té una posició diferent del que és habitual, més enllà del victimisme, el rancor i l’odi; hi ha tantes víctimes diferents com persones”. En tot cas, no pensen aprofundir en el tema de l’atemptat, que es mereixeria un documental per si mateix.\nEl film inclou entrevistes, converses, situacions provocades i imatges d’arxiu. Encara no han decidit si hi haurà veu en off. Esteban i Etxearte en són els directors; Èrika Sánchez, la realitzadora, i tots tres, juntament amb Xavier Valls, els guionistes.\nOdei A.-Etxearte va néixer a Santa Coloma de Gramenet el 1982. “Hi ha una part d’estigma suburbial que els de Santa Coloma portem molt; tenim una mentalitat que fa que ens costi pensar que tenim coses per mostrar al món”, reconeix. El documental pretén trencar justament amb això: vol divulgar el Pla Popular i mostrar una gent que no ha deixat de lluitar, i que és un exemple per a les lluites socials d’avui. “No han parat: molts fa 40 anys que militen als barris. Primer demanaven guarderies; després, escoles, i ara, geriàtrics.” Com deia un d’ells, acabaran reivindicant nínxols amb vàter.\nEls pares del 15-M\nEl Punt Avui. Girona 06-08-2018, Pàgina 30\nEl Punt Avui. Nacional 06-08-2018, Pàgina 22\nIncendi a la nau protegida de Can Rosselló, a Sant Feliu\nUn tribunal que ni respecta el català\n“El periodisme és més necessari que mai, però l’estan matant d’inanició”\nNova ofensiva d’Itàlia contra les ONG que salven vides al Mediterrani\nUn advocat dels escopeters dubta de la ferida d’Español\nSánchez no farà un Iceta?\nMarchena es tria per jutjar l’1-O\nL’art de dir la veritat tan alt com es pugui\nLa remor de l’estany\nLa imatge en temps de ‘fakes’\nTambé amb Jan Fabre\nFemi Kuti presenta disc a ‘Caprichos de Apolo’\nL’últim premi Bertrana, a l’Empúries\nIsaki Lacuesta estrena ‘Entre dos aguas’\nLa ‘Revista de Girona’ sona al Sunset\nMoby Disk fa 25 anys


Estrenam "Ànima d’elisir", una versió reduïda de l’òpera ...\nEstrenam "Ànima d’elisir", una versió reduïda de l’òpera de Donizetti\nAquesta nova coproducció amb Mallorcòpera es representarà el 27 i 28 de febrer\nEl Teatre Principal acull el proper cap de setmana tres funcions del muntatge operístic Ànima d’elisir, una versió reduïda de l’òpera L’elisir d’amore, de Gaetano Donizetti. Podeu trobar la roda de premsa de presentació al nostre canal de Youtube.\nÀnima d’elisir, una coproducció del Teatre Principal amb Mallorcòpera, és muntatge que compta amb la direcció escènica d'Eugenia Corbacho i la direcció musical de Maria Victòria Cortès, mentre que la dramaturga Marta Barceló s’ha encarregat de la dramatúrgia i l’adaptació de l’original. Està interpretada per la soprano Andrea Jiménez, el baríton Joan Miquel Muñoz, el tenor José Manuel Sánchez i l’actor Rodo Gener.\nAquest muntatge líric es representarà el dissabte 27 de febrer, a les 12 i a les 18 hores, i el diumenge 28, a les 12 hores. Durant la presentació de l’obra, el director del Teatre Principal, Josep R. Cerdà, ha explicat les dificultats que suposa fer òpera a Mallorca ara amb les restriccions imposades per les autoritats sanitàries derivades de la pandèmia del Covid-19. En el present cas, Ànima d’elisir havia de ser un espectacle familiar que havia de complementar les funcions de L’elisir d’amore, previstes pels dies 3, 5 i 7 de març. L’actual normativa sanitària sols permet els assajos dels cors amb una distància de tres metres entre coristes i sempre amb mascareta. Aquesta circumstància impossibilità “els assajos de L’elisir d’amore, i més en aquest títol que compta amb molt de moviment coral”.\nDavant aquest situació, s’optà per suspendre les funcions de L’elisir d’amore, que “serà l’òpera de la propera tardor” ha anunciat avui Cerdà, i passar a la Sala Gran les funcions d’Ànima d’elisir, que, en no tenir cor, s’han pogut assajar sense massa problemes.\nÀnima d’elisir es va estrenar el 2019 i ara arriba al Teatre Principal en una nova coproducció que ha accentuat el caràcter humorístic i familiar del muntatge.\nEugenia Corbacho, que ha donat un aire molt dinàmic i teatral al muntatge, ha explicat que “a l’època que Donizetti va estrenar L’elisir d’amore (1832) s’estilaven les òperes més fosques i serioses. Donizetti va optar per l’humor i aquest és un fil que nosaltres, tant Marta Barceló com jo, hem estirat” per fer una obra per a tota la família i amb un to molt desenfadat. Un nou to que es reflexa amb “un codi molt brechtià, el trencament de la quarta paret, que permet rompre un estereotip que s’associa a l’òpera, que és el del públic estàtic i seriós. Aquí l’interpelam i el feim partícip de l’obra”.\nCal destacar que la funció del diumenge a les 12 s’emetrà en streaming i que la funció del dissabte a les 18 hores comptarà amb un col·loqui Principal Plus amb la participació de l’equip artístic i moderat pel crític teatral J.A. Mendiola.


La colla dels dimecres: El Castell dels tres Dragons. Parc Ciutadella\ndesprés d'une sèrie d'inconvenients he arribat al parc, tard però amb moltes ganas de dibuixar. satisfete? sí, per el fet d'haver estat amb vosaltres. per cert Joan Maria, mancaves tu.\nPublicat per Núria Casanovas a 18:02\nArturo Alonso 13 de gener de 2022, a les 18:58\nMolt maco Núria !


L'Athletic empata amb el Getafe mentre que el Valladolid i el Xerez guanyen el Depor i el Tenerife respectivament\nL'Athletic Club no ha pogut donar el salt endavant que tant desitjava per acostar-se a les places que donen accés a la Lliga de Campions en empatar a San Mamés amb el Getafe 2-2. Malgrat avançar-se en dues ocasions, els bascos han vist com els madrilenys els igualaven a poc pel final. A Riazor també hi ha hagut decepció local ja que el Valladolid ha trencat la seva nefasta ratxa fora de casa imposant-se al Depor per 0-2. A Chapín, en canvi, el Xerez ha pogut celebrar una victòria per 2-1 enfront un rival directe com és el Tenerife.\n20/03/2010 - 18.00 Actualitzat 20/03/2010 - 20.52\nAthletic Club, 2 - Getafe, 2\nSan Mamés no ha pogut celebrar com el seu equip se situava provisionalment en zona de Champions per culpa del Getafe. En un partit molt entretingut, els bascos no han pogut superar els madrilenys tot i avançar-se en dues ocasions en el marcador. Orbaiz, que seria expulsat a les acaballes de la primera part, ha avançat l'Athletic en el minut 13 amb un xut col·locat des de la frontal de l'àrea. Poc després, però, Manu del Moral ha fet l'empat en centrar una pilota enverinada que la defensa blanc-i-vermella no ha encertat a rebutjar tot despistant Gorka.\nQuan faltaven deu minuts pel final, el Getafe també s'ha quedat amb deu jugadors per l'expulsió de Miguel Torres. Una indecisió entre el defensa i un desafortunat Codina ha acabat amb penal i la vermella directa per al primer. Llorente no ha desaprofitat el regal i ha fet el 2-1. Semblava que l'Athletic s'enduria els tres punts però una altra jugada de mala sort entre la defensa bilbaïna i Gorka ha acabat amb un gol de rebot de Pedro León.\nXerez, 2 - Tenerife, 1\nUn inici aclaparador ha permès el Xerez deixar pràcticament sentenciat el duel amb el Tenerife quan no s'havia complert ni el primer quart d'hora de partit. Mario Bermejo ha aprofitat una badada monumental d'Aragoneses per fer l'1-0 en el minut 7 mentre Aytami, en el 15, feia el segon amb un altre cop de cap. Nino ha escurçat diferències només començar la segona part però els d'Oltra no tenien el dia i han acabat cedint davant d'un rival directe en la lluita per la salvació. Els locals, últims, encara somien en la permanència.\nDeportivo, 0 - Valladolid, 2\nTambé té motius per alimentar la fe el Valladolid, que aquest dissabte s'ha imposat al Deportivo a Riazor per 0-2. Els gallecs, impotents, s'han vist superats pel conjunt d'Onésimo tot i que els castellans no guanyaven lluny de Zorrilla des del setembre. Aquesta ha estat, tot just, la segona victòria del Valladolid com a visitant. Nauzet, en el 39, ha avançat els visitants i Medunjanin, en el descompte, ha sentenciat.


Som un despatx d'advocats amb oficines a Barcelona i Madrid, i oferim serveis jurídics de màxima qualitat en àrees complexes del Dret a empreses i particulars.\nA Scire Law entenem l’assessorament al client com la implicació dels nostres professionals en el desenvolupament diari de la seva activitat, i analitzem no només les seves necessitats actuals sinó també les seves oportunitats futures.\nLa nostra metodologia de treball es basa en la gestió de projectes, fet que permet a l’empresa comptar amb professionals experts que presten els seus serveis d’assessorament amb la visió global d’un advocat in-house, dins d’un marc de col·laboració flexible i amb un retorn segur de la inversió.\nEl valor que aquest model proporciona al client es basa en l’eficiència, l’efectivitat en el cost i la predictibilitat.\nLa recerca de l’excel·lència, la proximitat amb els nostres clients, la responsabilitat i el compromís són els valors que marquen cada decisió que prenem i cada hora que dediquem al nostre treball.\n“A Scire Law entenem l'assessorament al client com la implicació dels nostres professionals en el desenvolupament diari de la seva activitat, i analitzem no només les seves necessitats actuals sinó també les seves oportunitats futures.”


Wasabi-s oferirà vídeos motivadors del destí a les reserves d’hotel i els pressupostos al viatger - Beroni Informática\nBeroni arriba a un acord amb Inspiravia per integrar tot el contingut de vídeos de destins a la seva plataforma de reserves online Wasabi-s.\nGràcies a la signatura d’aquest acord i com a novetat d’aquest mes de març, en aquesta primera versió, Beroni oferirà a les 1.500 agències connectades a Wasabi-s la possibilitat d’afegir de manera automàtica un vídeo motivador del destí a la reserva d’Hotel i al pressupost per al viatger. En els propers mesos, s’integraran els vídeos de destins a la resta de motors de Wasabi-s.\nWasabi-s es una plataforma web desenvolupada per Beroni l’any 2007, creada com a eina per a l’agent de viatges, que permet adquirir serveis d’Hotel, Vols, Tren, Vol+Hotel, Assegurances i Circuits, respectant l’acord comercial que cada agència de viatges té amb el proveïdor turístic.\nActualment, Wasabi-s s’ofereix en tres canals: Suite: Eina per a l’agent de viatges, Web: Venta online B2C a l’internauta/client final i Corporate: Eina d’auto reserva per a viatgers corporatius.\nAmb aquesta integració l’agent no només accedeix a un major contingut, sinó que li permet incorporar contingut atractiu i motivador per als seus clients i potencials clients, obtenint així eines que ajuden al tancament de la venta. Les agències podran afegir vídeos, audioguies, fotos, mapes i rutes per veure els llocs d’interès, aplicacions que ajuden a planificar el viatge i un cercador de restaurants que milloraran l’experiència del viatger.\nPots veure els passos a seguir per introduïr un vídeo motivador del destí a les reserves d’hotel i als pressupostos al viatger accedint al vídeo tutorial que hem preparat:\nSobre Inspiravia – Inspire your trips\nInspiravia és una empresa líder en el desenvolupament i subministrament de solucions tecnològiques per la indústria dels viatges. Desenvolupem solucions online innovadores i inspiradores, fàcils d’implementar i adaptades a les necessitats emergents de les agències de viatge, tur operadors, OTA’s, DMC’s i TMC’s.\nViewtravel suite: Són diferents productes dirigits a vacacional i MICE per que les agències de viatge puguin presentar els viatges i itineraris digitals d’una manera personalitzada i inspiradora transmetent emocions i experiències als clients. Viewtravel suite et permet tenir accés a moltíssim contingut, disposem de més de 28.500 vídeos, més de 500.000 hotels, 450 creuers, més de 45.000 activitats i 1.200.000 restaurants.\nProporcionem contingut personalitzat a través del nostre Viewtravel suite API a les agències de viatges, tur operadors, OTA’s, DMC’s, TMC’s i proveïdors turístics que volen utilitzar l’API per integrar tot el contingut de vídeos i fotos als seus sistemes.\nBeroni és partner tecnològic especialitzat en agències de viatges des de la seva creació l’any 1987.\nDesenvolupa software i serveis complementaris per al sector turístic, concretament per agències de viatges emissores: vacacional i Business travel, agències majoristes, agències receptives i organitzadores professionals de congressos -OPC’s-.\n1.500 agències de viatges i més de 14.000 usuaris utilitzen actualment les seves solucions tant de frontoffice com de backoffice. Dedicats al mercat nacional, l’any 2018 s’inicia l’activitat al mercat portuguès amb la signatura d’un acord comercial amb un dels grups de gestió de referència a Portugal.\nProporciona solucions web a mida per a projectes corporatius, de venta online o de gestió integral de distribució de producte, tant producte propi com mitjançant integracions XML amb proveïdors turístics.


Solucions Geogràfiques, som referents en l’obtenció de dades georeferenciades – 31/05/2017 – Solucions Geogràfiques\nD’entre els projectes més rellevants i que poden servir d’exemple i referència en destaquem els següents:\nInventari de l’arbrat viari del municipi de Calafell, Baix Penedès, on vam recórrer tot el municipi identificant i geolocalitzant cadascun dels arbres que ens vam trobar. Identificàvem l’espècie, l’estat fitosanitari, la grandària a partir del diàmetre, etc. Una complerta base de dades per tal de planificar les actuacions vinculades a l’arbrat viari.\nInventari de la senyalització viària d’accés al Polígon de Can Milans a Montcada i Reixac. per tal d’identificar-ne mancances i fer-ne propostes de nova senyalització.\nInventari de l’arbrat de la seu de RTVE a Sant Cugat.\nMapificació de les principals incidències vinculades a la mobilitat obtingudes a partir d’una enquesta al municipi d’Argentona (Maresme).\nInventari de l’estat de la senyalització de diversos trams de carretera a les comarques de Girona per tal de detectar-ne el tipus, la seva geolocalització, així com l’empresa instal·ladora i la data de caducitat de la senyal.\nCens dels establiments comercials en planta baixa de la ciutat de Barcelona. Durant diversos mesos vam recorre tots els carrers de tots els districtes de la ciutat de Barcelona. En total vam obtenir dades de més de 78.000 establiments. S’ha aconseguit una complerta base de dades de tots els establiments comercials classificats per categories així com en funció del seu estat: Actiu, Buit, en venda, lloguer, etc.\nReplantejament de les instal·lacions telefòniques de diversos municipis de tot Catalunya per tal d’obtenir dades de cara a la instal·lació de la fibra òptica.\nCens de les empreses ubicades als diferents Polígons d’Activitat Econòmica (PAE) del municipi de Montcada i Reixac. Hem recorregut tots els PAE’s de Montcada i Reixac per classificar totes les empreses dels seus polígons segons la classificació catalana d’activitats econòmiques (CCAE). També ens ha estat d’utilitat per a detectar naus buides, solars sense edificar, etc.\nLa diversitat d’elements com podeu observar es molt gran, des d’arbres fins a passos de vianants, passant per instal·lacions de fibra òptica, cens d’establiments comercials en planta baixa o cens d’empreses en polígons d’activitat econòmica.


«El passat és el passat. L’important és la nova directora», declara Paz Esteban, excap dels espies\n12 de de maig del 2022. Actualitzada 13 de de maig del 2022 a les 16:04\nEsperanza Casteleiro ja és la nova cap del Centre Nacional d’Intel·ligència (CNI) després que aquest dijous hagi pres possessió del seu càrrec al Ministeri de Defensa. A primera fila ha seguit l’acte Paz Esteban, destituïda segons Pedro Sánchez per les punxades que van patir els mòbils del president del Govern i dels ministres Margarita Robles (Defensa) i Fernando García-Marlaska (Interior).\nEn els seus breus discursos, tant Casteleiro com Robles han intentat aixecar l’ànim a les 3.000 persones que treballen en el CNI després de les dues setmanes en què s’han convertit en notícia i han destacat que el relleu al capdavant del servei secret no suposarà cap terratrèmol per a l’organització. «És un acte de pura continuïtat, res canviarà però canviarà molt», ha dit la ministra.\nTant Robles com la nova directora del CNI han fet referències a la ciberseguretat. La primera ha avisat que els que ataquen Espanya «de manera sofisticada amb els piratejos» es trobaran davant el CNI, la intel·ligència militar i la justícia. Per la seva banda, Casteleiro ha destacat que les «amenaces a la pau, la seguretat i la convivència democràtica» que afronten Espanya i els seus aliats exigeixen una «nova orientació» dels serveis secrets. «Es necessita màxima cooperació, transparència i alta capacitació tecnològica per proporcionar la necessària protecció i seguretat de les comunicacions a les persones del conjunt de la societat», ha declarat.\nEn la cerimònia en el Ministeri de Defensa també ha pres possessió la nova secretària d’Estat de Defensa, Amparo Valcarce, que puja a aquest lloc des del de sotssecretària. I aquest treball el desenvoluparà a partir d’ara Adoración Mateos, que també ha promès el seu nou càrrec. Un efecte dòmino que permet mantenir una línia «continuista», com han destacat també Mateos Valcarce.\nEsteban, molt discreta, ha entrat a la sala només tres minuts abans que comencés i s’ha escapolit a l’acabar, després de les fotografies amb la seva successora i la resta de la cúpula de Defensa. «El passat és el passat. L’important és la nova directora», s’ha limitat a assenyalar l’excap dels espies a preguntes dels periodistes sobre com ha viscut aquestes últimes setmanes.\nRobles amb prou feines ha fet referència directa a Esteban. «Paz, estimada Paz», li ha dit de manera carinyosa quan s’ha referit a la feina de les 3.000 persones que treballen en el CNI.\nUna dona de la Casa\nCasteleiro (Madrid, 1956) va ingressar en els serveis secrets espanyols fa quatre dècades, quan encara es deien CESID. És algú de la Casa, com es refereixen al CNI els més de 3.000 homes i dones que treballen en aquesta organització. De fet, va ser la número dos dels espies entre el 2004 i el 2008, amb Alberto Saiz com a cap màxim. De fet, a l’estiu del 2019, quan Félix Sanz Roldán va deixar el lloc de director, el seu nom ja es va colar a les quinieles per substituir-lo.\nCessament publicat avui al BOE\nGovern i PSOE corregeixen Robles i justifiquen la caiguda de la cap del CNI per l’espionatge a Sánchez\nLa nova directora és una aposta balsàmica de Robles per superar la sotragada reputacional que han viscut durant 10 dies, des que el Govern va decidir donar a conèixer que el mòbil de Sánchez i de la mateixa ministra de Defensa havien sigut infectats pel programa Pegasus. Deu dies en què tots els focus han estat posats en un centre que, per definició, ha de passar desapercebut. Robles la coneix molt bé. Primer va ser la seva cap de gabinet com a ministra de Defensa, després la va nomenar secretària d’Estat del seu departament.\nEl cap de l’Executiu va assegurar dimecres en el Congrés que la destitució d’Esteban es va deure a la fallada de seguretat en la protecció dels aparells de Sánchez, Robles i també el ministre Marlaska (Interior), una afirmació que no es creuen els partits de l’oposició de dretes, que consideren que el Govern ha sacrificat la cap dels espies per intentar calmar ERC després que s’hagi confirmat que el CNI va punxar els mòbils de 18 dirigents independentistes.\nMargarita Robles Pedro Sánchez Espionatge CNI


El ple aprova la congelació de les orden…\nEn el ple ordinari d’aquest dijous la corporació castellonina va aprovar la congelació de les ordenances fiscals per a l’exercici 2019. Aquest és el sisè any consecutiu que no s’incrementen.\nES PRESENTEN ELS EQUIPS DEL TENNIS TAULA…\nEl Club Tennis Taula Tramuntana de Figueres ha aprofitat aquest diumenge, primer dia de competició, per presentar els seus equips i també les seves noves incorporacions. La fita que s’ha...\nFigueres es preparà per la dotzena Fira …\nLa fira degana de vehicles d’ocasió de les Comarques Gironines està ben consolidada i any rere any van obrint-se a nous públics. Enguany setze expositors portaran els seus vehicles que...\nL’Arxiu compra un mapa de la Guerra del …\nL’Arxiu Municipal de Castelló d’Empúries ha comprat en una subhasta un mapa del terme de l’any 1821. El mapa, que porta per títol “Des environs de Castillon de Ampurias”, mostra...\nEl FiraVO de Figueres tanca amb 222 vehi…\nEl FiraVO tanca aquesta edició amb un lleuger augment en el volum de vendes respecte l’any passat. En total s’han venut 222 cotxes a un preu mig de 14.000 euros...\nEn Ferdy ha començat avui el seu 4rt via…\nAquest divendres a les sis del matí, el rosinc Juan Manuel Fernández, ha iniciat el seu quart viatge solidari en bicicleta a benefici de la Fundació Roses Contra el Càncer...


Els óssos polars podrien extingir-se el 2100 – Pia Nostra Senyora\nEls óssos polars podrien extingir-se el 2100\nmarç 23, 2021 març 24, 2021\nA causa de l’augment de temperatures provocat pel canvi climàtic, els gels dels pols s’estan desfent i els animals que hi habiten s’estan quedant sense lloc on viure, entre ells, els óssos polars\nEl canvi climàtic no només ens afecta a nosaltres sinó que també afecta els animals, un exemple són els óssos polars, que a causa del canvi climàtic s’estan quedant sense lloc on viure.\nHi ha diversos estudis que diuen que els óssos polars podrien extingir-se el 2100 a causa de l’escalfament global, ja que el gel dels pols s’està fonent.\nPensem que hem de fer alguna cosa per ajudar a evitar l’extinció d’aquesta espècie i de moltes més que poden quedar afectades per l’escalfament global.\nDe diverses maneres, per exemple, hem de reduir les emissions de gasos d’efecte hivernacle a escala global. Això s’aconsegueix evitant la crema de combustibles fòssils. Altres maneres d’ajudar serien; controlar la caça d’aquests animals o minimitzar els vessaments de petroli al mar. Això és a escala global i política, però nosaltres el que podríem fer seria signar una petició per salvar els óssos polars; fer la prova del termòstat per a reduir les emissions de carbó i convertir-ho en un hàbit; o per exemple adoptar o donar suport als programes de l’Àrtic que es fan en benefici dels óssos polars i els seus ecosistemes.\nQuè diuen els negacionistes?\nEl 2011, un equip d’experts danesos va qüestionar també la teoria del no retorn en l’escalfament global, ja que van trobar proves que els nivells de la banquisa, a l’Oceà Glacial Àrtic, eren un 50% més baixos fa cinc mil anys.\nTot i que diversos científics han comprovat amb estudis que el canvi climàtic és real i que l’hem provocat nosaltres, segueix havent-hi gent que nega aquest fet. Donald Trump, expresident dels Estats Units i un dels principals negacionistes del canvi climàtic, va dir el 2012, que el concepte d’escalfament global va ser creat pels xinesos amb la finalitat de fer la fabricació dels Estats Units menys competitiva. A més, l’any 2003, Vladímir Putin, president de Rússia, va dir que el canvi climàtic era positiu per al planeta i més en concret pel seu país, ja que amb les temperatures més càlides es gastaria menys en abrics de pell i la producció de blat augmentaria.\nNosaltres opinem que no tenen raó, ja que s’ha demostrat que si a causa de l’escalfament global es desfà el gel dels pols, el nivell del mar augmentarà i moltes de les ciutats que estan a primera línia de mar quedaran completament inundades. A banda que si es desfà el gel dels pols, hi haurà moltes espècies que perdran el seu hàbitat i que, per tant, s’extingiran, i això afectarà els ecosistemes.\nFet per: Carla Gallego Lancho, Tomás Calvo Benitez, Marta Casas Cervera i Marc Checa Lecha


Conseller Buch: “El confinament ha de ser una obligació. Ens hem de quedar a casa per evitar la propagació d’aquesta malaltia” | Diari Sant Quirze\nInici » a-ultimesnoticies » Conseller Buch: “El confinament ha de ser una obligació. Ens hem de quedar a casa per evitar la propagació d’aquesta malaltia”\nSALUT/SOCIETAT. El conseller d’Interior, Miquel Buch, ha expressat avui en declaracions al programa Tot es Mou la necessitat que el confinament deixi de ser una recomanació: “Cal prendre mesures més dràstiques perquè la corba és exponencial i cap amunt. I una de les mesures més dràstiques és el confinament a casa. Ja no pot ser una recomanació, ha de ser una obligació. Ens hem de quedar a casa per evitar la propagació d’aquesta malaltia”.\nEn aquest sentit, Buch ha defensat la resolució presentada avui pel Govern de la Generalitat de mesures de prevenció i control de la infecció del SARS-CoV-2 a Catalunya per “limitar la llibertat de moviments de la ciutadania per la seva seguretat, evitar la propagació de la malaltia i no caure en el col·lapse del sistema de salut”.\n“Hem tramitat la resolució i estem esperant la decisió del govern espanyol. Sembla que la proposta que va fer el president d’aïllar Catalunya, avui l’han anunciat per tot el perímetre de l’estat espanyol. Van amb 48 hores de retard. El que demanàvem perquè no hi hagués propagació cap a fora ni cap a dins era aïllar Catalunya. Teníem capacitat. Volíem fer-ho i podíem fer-ho. Ara tanquen el perímetre a tot l’estat. Benvinguts a aquesta decisió. L’objectiu és que la malaltia no es propagui i que no es cometin els errors que s’han comès a altres territoris”, ha assenyalat Buch.\n“Proposem dos confinaments: el perimetral i el que els ciutadans es quedin a casa”, ha dit el titular d’Interior, “ara només ens falta que l’estat espanyol admeti la nostra proposta d’enduriment del confinament”. Ha afegit que “hem demostrat estar compromesos amb la resolució d’aquesta propagació. Que ens deixin fer per avançar. Ens hem inspirat en Alemanya, França, Àustria, no ho fem perquè sí. Tenim dades que ens demostren que hem d’anar per aquesta línia”.\nEl conseller, que s’ha solidaritzat amb els afectats per la malaltia i els que han perdut familiars, també ha expressat el seu “agraïment profund a les persones que estan treballant a l’àmbit de la salut, la seguretat i les emergències. També als mitjans de comunicació que traslladen els missatges a la població en un moment en què la incertesa ens pot guanyar”.\nCoronavirus Covid-19 Diari Sant Quirze Govern de la Generalitat de Catalunya Miquel Buch News SQ\t2020-03-16


Noticia UPV: L'investigador UPV rep una medalla per les seues contribucions al desenvolupament de nous catalitzadors aplicables en entorns industrials i mediambientals | Universitat Politècnica de València\nSergio Navalón, premiat per la RAI\nL'investigador UPV rep una medalla per les seues contribucions al desenvolupament de nous catalitzadors aplicables en entorns industrials i mediambientals\nSergio Navalón Oltra, investigador del Departament de Química i professor de l'Escola Tècnica Superior d'Enginyeria Industrial (ETSEI) de la Universitat Politècnica de València (UPV), ha sigut guardonat per la Reial Acadèmia d'Enginyeria (RAI) per la seua àmplia activitat científica i, en particular, per les seues contribucions al desenvolupament de nous catalitzadors i la seua aplicació en entorns industrials i mediambientals.\nL'investigador de la UPV ha sigut distingit amb una de les medalles dels Premis Agustín de Betancourt i Molina i Juan López de Peñalver 2019, amb les quals la RAI reconeix científics menors de 40 anys que destaquen pels seus treballs en el camp de l'enginyeria i que contribueixen a propiciar nous desenvolupaments i innovacions en qualsevol dels seus àmbits professionals.\nAportacions a la descontaminació química i microbiològica d'aigües residuals i potables\nSergio Navalón treballa en el desenvolupament de nous materials per a la indústria química. Entre les seues aplicacions, destaca l'ús en processos catalítics d'oxidació avançada per a la descontaminació química i microbiològica d'aigües residuals i potables.\nEn la indústria de química fina, aquest jove investigador de la UPV ha demostrat la possibilitat de preparar compostos orgànics mitjançant processos catalítics que minimitzen l'impacte sobre el medi ambient. Mentrestant, en l'àrea petroquímica ha desenvolupat, per exemple, processos catalítics que eviten l'emissió d'òxids de sofre després del seu ús com a combustibles.\n"En resum", destaca el mateix Navalón, "els materials catalítics heterogenis en els quals hem treballat des del nostre grup permeten desenvolupar processos químics sostenibles i eficients que minimitzen l'impacte sobre el medi ambient i la salut humana".\nPer a Navalón, rebre aquest guardó suposa "un reconeixement personal i professional per tot l'esforç realitzat en la carrera investigadora durant més de 15 anys, envoltat per un equip excel·lent de persones. És també un al·licient per a continuar avançant en la nostra investigació científica bàsica i aplicada en l'àmbit de la catàlisi heterogènia i del medi ambient".\nA més, l'investigador UPV assenyala que espera que aquest reconeixement "servisca perquè les diferents institucions públiques i privades promoguen i financen activitats relacionades amb la ciència bàsica i aplicada, necessàries per a abordar i resoldre els reptes actuals del coneixement, la societat i el benestar social".\n...i un repte: combustibles sostenibles per a lluitar contra el calfament global\nRespecte als seus reptes a curt i mitjà termini, Navalón indica que, actualment, el seu treball està orientat al desenvolupament de processos catalítics heterogenis per a l'obtenció de combustibles sostenibles alternatius a l'ús de combustibles fòssils, responsables del calfament global del planeta.\nEn aquest sentit, un dels principals reptes actuals de la seua investigació és la descomposició fotocatalítica de l'aigua en hidrogen i oxigen, com també la valorització de CO2, responsable de l'efecte d'hivernacle, per a l'obtenció de combustibles sostenibles emprant únicament llum solar com a font d'energia.


Empreses/Marketing archivos - ARGOR\nFair Play a les xarxes socials\nPoc a poc les xarxes socials es van introduir en les relacions humanes, tant a nivell social com econòmic. Cada persona individual les fa servir personalment acceptant que en el moment que poses informació en elles tot canviarà. A nivell personal les interaccions seran les que cada persona vulgui. Quan les relacions son entre empreses... » leer más\njesus.representant@gmail.com escrito hace 4 años\nMarca personal,de Marco Polo a Steve Jobs\nDoncs sí, Marco Polo i Steve Jobs ens van ajudar a tots. Les empreses sempre han necessitat relacionar-se, coneixem Marco Polo, ell va connectar empreses i va crear la seva marca. El seu talent el va fer servir per connectar amb gent , per compartir coneixements. El llibre de Javier Casanoves Boix “Fundamentos de Branding” ... » leer más\nLo bueno, si breve , dos veces bueno\nBaltasar Gracián, escriptor del segle XVII . Amb un estil laconic i ple d’aforismes que expresa amb una gran riquesa de significats. Te moltes frases , a part del títol d’aquesta entrada, afegiria dos: “El pimer paso de la ignorancia es presumir de saber” “Saber y saberlo mostrar es saber dos veces” Hi escollit aquest... » leer más\njesus.representant@gmail.com escrito hace 5 años


Tot a punt perquè puguem banyar-nos i prendre el sol a la platja del Prat\nInici » Actualitat » Notícies » Tot a punt perquè puguem banyar-nos i prendre el sol a la platja del Prat\nL’Ajuntament ha preparat un ampli dispositiu de cartelleria i personal per facilitar el manteniment de les mesures d’higiene i distanciament aquest estiu\ndilluns, 8 juny, 2020 - 08:00\nTot a punt per tal de poder gaudir del bany i prendre el sol a la platja del Prat a partir d'avui dilluns, 8 de juny, amb l’entrada a la fase 2 de desescalada en la lluita contrta la COVID-19. L’Ajuntament ha preparat un ampli dispositiu per facilitar el manteniment de les mesures d’higiene i distanciament en aquest espai un cop aixecada la prohibició del bany i de prendre el sol decretat pel govern de l’Estat en el marc de l’estat d’alarma a totes les platges durant la fase 1.\nEl Prat i el seu entorn metropolità han entrat en fase 2 avui dilluns, 8 de juny. A partir d'ara es comencen a desplegar les mesures per permetre gaudir de la platja amb responsabilitat, que s’intensificaran a partir del primer cap de setmana en què es podrà fer ús d’aquest espai, els dies 13 i 14 de juny. S’espera que la platja del Prat assoleixi la “nova normalitat” durant la segona quinzena d’aquest mes, amb l’obertura de les guinguetes.\nPer tal de garantir el gaudi de la platja i alhora la seguretat sanitària, l’Ajuntament desplegarà un ampli dispositiu per recordar les mesures d’higiene i distanciament. Aquest dispositiu inclou cartelleria i personal que desenvoluparà tasques informatives. Així mateix, es potenciarà l’accés a la platja en transport públic, que es reforçarà i es reduiran els aparcaments per al vehicle privat per evitar aglomeracions.\nEn instal·lar-nos a la platja, cal que:\nPer recordar aquestes mesures d’higiene i distància, l’Ajuntament ha instal·lat a la platja, tant en els punts més concorreguts com a tots els accessos a la sorra, cartelleria informativa.\nAixí mateix, també s'ha contractat personal que desenvoluparà una tasca informativa i ajudarà a vetllar pel manteniment de les mesures de seguretat sanitària.\nCom en anys anteriors, a través dels panells informatius situats en els accessos a la platja, així com a la portada d'aquest web, s’informa en temps real de l’estat de l’aparcament a la platja. En el cas que s’omplís tot l’aforament, la Policia Local procedirà al tancament dels accessos als vehicles particulars.\nL'empresa municipal Prat Espais ha enviat gratuïtament el distintiu de resident perquè els vehicles residents al Prat l'enganxin al parabrisa per poder aparcar gratuïtament al litoral.\nHan rebut el distintiu les persones empadronades a la nostra ciutat que siguin titulars d’un turisme que tributi a l’Ajuntament del Prat per l'impost de vehicles (IVTM) i es trobin al corrent de pagament.\nPer facilitar les gestions, Prat Espais té operatiu el telèfon 931 595 236 per a informació i consultes relacionades amb el distintiu de zona verda. També s'hi pot contactar mitjançant correu electrònic a info@pratespais.com.\nCal prioritzar l’accés a la platja a peu, en bicicleta o en transport públic. Així, des del 8 de juny, l’autobús PR3 arriba a la platja, amb una freqüència de pas de 20 minuts tots els dies de la setmana. A més, a partir del dissabte dia 13 de juny se li afegirà la línia d’autobús Platja Exprés, que passarà cada 30 minuts tots els dissabtes i festius. Al final d'aquesta notícia trobareu l'enllaç a un document (format pdf.) amb informació gràfica sobre recorreguts i horaris d'aquestes dues línies d'autobús.


Ones de llibres: 2010\nContinuant amb el nostre viatge literàri per Espanya, ens hem trobat que a Catalunya també han pensat en itineraris inspirats per la literatura. Al contrari que Castella la Manxa i Andalusia, qui han inclós les rutes com una part més del turisme, els catalans han fet una web específica nomenada Endrets: geografia literària dels païssos catalans. Això dona péu a que puga proporcionar molta més informació a banda de les rutes i els autors i, fins i tot, han inclós textos dels mateixos escriptors. Seleccionant un autor tenim al mateix temps obra, biografia, textos i indrets rel·lacionats que donen peu al viatge. Les rutes es divideixen si les que volen seguir estàn rel·lacionades amb un autor o amb els monuments i geografia del lloc. Així, no només es tracta d'un projecte per fomentar el millor coneixement dels autors catalans, sinó al mateix temps de la geografia catalana.\nLa informació textual es completa amb un mapa, tipus dels que proporciona Google, amb la localització de tots els indrets senyalats, per fer-nos una millors idea de l'extensió que podem recòrrer i com arribar-hi. Tota una experiència lectora per viure amb la motxilla a les esquenes.\nIl·lustració de Martin Klasch.\nPublicat per Silvia_Bookworm a 13:27 Cap comentari:\nEtiquetes de comentaris: 24/11/2010, geografia literària\nCada volta més el coneixement d'altres idiomes, a part del nostre, és important en un món globalitzat al qual vivim. A través d'una eina com internet tenim access a molts continguts d'altres indrets, sobre tot en idioma anglés. Però ja no es problema, tenim el traductor de Google o també llocs on aprendre i mantindre l'anglés aprés, de forma gratuïta.\nLa mansión del inglés possa al nostre abast tot un munt d'exercicis pràctics, lectures i recursos. Entre allò més interessant la possibilitat de descarregar al nostre ordinador més de 200 títols d'obres clàssiques íntegrament en anglés, novel·les com Otelo o Romeu i Julieta, o accedir a tot tipus de lectures en l'apartat "Cuadernos de inglés", tal volta més fàcils. Recordem que mantenint un bon nivell de lectura, practiquem el vocabulari i la gramàtica, i ens ajuda a practicar l'idioma. Aprofiteu-se!\nEtiquetes de comentaris: 24/11/2010, enxarxats


Escapada als Pirineus Catalans - LLOGUER CASAS A LA CERDANYA\nEts aquí: Inici / Blog / Sin categoría / Escapada als Pirineus Catalans\nSi vols gaudir d’una escapada als Pirineus Catalans t’oferim allotjament a un lloc emblemàtic on poder practicar esports en plena natura, escapades romàntiques o vacances en família. Reserva al millor preu amb les nostres ofertes d’apartaments de lloguer turístic als Pirineus. Un entorn ple de parcs naturals en espais protegits amb paisatges verds, muntanyes, llacs, rius i fauna en llibertat.\n¿QUÉ FER ALS PIRINEUS CATALANS?\nApart de tota la seva natura, el Pirineu Català té un molt ric patrimoni cultural i arquitectònic als seus pobles d’on destaquem les seves esglésies romàniques i innumerables racons per visitar, molts pobles amb encant on hi ha molta cosa a veure i fer. Un d’aquests pobles és Prullans, que amb tan sols 300 habitants encara conserva gran part de les seves tradicions catalanes i les seves boniques cases de pedra formant part de la xarxa de pobles amb encant de la província de Lleida. Si busques un habitatge de vacances als Pirineus contacta amb nosaltres.\nEl Pirineu català ofereix una oferta esportiva per tot l’any, podent practicar tant senderisme com l’esquí, passant per l’escalada, BTT, rafting, etc…. No oblidem que conta amb alguna de les estacions d’esquí més populars com Baqueira Beret, la Molina, Boí Taüll, Masella i Vallter 2000. Practicar esports en plena natura és un dels seus forts, així que si t’agrada l’esport en contacte amb la natura una escapada als pirineus catalans t’encantarà.\nESCAPADA AL PIRINEU CATALÀ AMB NENS\nD’altre banda, si busques allotjament al Pirineu Català amb nens, La Cerdanya és la zona perfecta por les moltes activitats que ofereix per gaudir en família tant a l’hivern com a l’estiu. El Pirineu català amb nens és una destinació ideal para unes vacances on els més petits de la casa gaudiran i ho passaran d’allò més bé. Disposem d’apartaments al Pirineu català adaptats a les necessitats de tot tipus de famílies.\nSi el que busques es sorprendre a la teva parella amb una escapada romàntica als Pirineus reserva un dels nostres allotjaments i gaudeix d’un cap de setmana romàntic inoblidable en un entorn de somni. Una escapada de relax en plena natura amb la teva parella en una de nostres cases de vacances a La Cerdanya amb tot el que necessites per gaudir d’una escapada romàntica als Pirineus Catalans.\nLLOGUER DE VACANCES ALS PIRINEUS\nSigui quin sigui el tipus d’escapada als Pirineus, tenim l’habitatge amb encant que necessites per gaudir de la Cerdanya. La nostra amplia varietat de lloguer de cases amb encant és ideal tant per famílies com per a parelles. Disposem de cases de lloguer a Baltarga, Bolvir, Alp i Prullans, que ofereixen totes les comoditats en un entorn natural i màgic.\nTotes les cases estan completament equipades i conten amb tot tipus de serveis al seu voltant com farmàcies, supermercats, forns etc.\nSon cases totalment moblades, moltes d’elles amb xemeneia, terrassa i vistes panoràmiques. Les cuines tenen tot el necessari en electrodomèstics i parament de la llar. I per la seva comoditat disposen de parking privat.\nReserva la casa per les teves vacances a la nostra pàgina web:\nCasas En Lloguer a la Cerdanya. Sol·licita més informació sense cap compromís.\nVacances a Baltarga Lloguer turístic a Alp


Com està vivint la gent jove la pandèmia de la Covid-19?\nSALUT, EMOCIONS I OCI NOCTURN SERAN ALGUNS DELS TEMES QUE S'ABORDARAN EN UNES JORNADES VIRTUALS\njornada udl joventut pandèmia\nLa jornada és la prèvia del I Congrés Internacional DOTS a l’Àgora: 'La salut dels joves d’avui, el benestar del futur' - Foto: CC BY-NC 2.0 - Charles Tibble\nCom està vivint la gent jove la pandèmia de la Covid-19? Aquest és l'eix de la jornada La joventut en temps de confinament que tindrà lloc aquest dijous a la tarda en línia i que ha estat organitzada per la Càtedra de desenvolupament d'organitzacions i territoris saludables (DOTS) de la Universitat de Lleida i el Departament de Salut de la Generalitat de Catalunya.\nLa jornada la joventut en temps de confinament és una activitat prèvia del que a l'abril serà el I Congrés Internacional DOTS a l’Àgora: 'La salut dels joves d’avui, el benestar del futur'\nEn la primera hi participaran David Serey (professor a la Universitat d'Atacama-Xile), Mireia Bolíbar (professora de la UdL) i Marta Escolà (responsable de l'Àrea de prevenció i intervenció en addiccions de l'Ajuntament de Lleida) que parlaran del cas de Xile, així com de la salut del jovent durant el confinament, de les seues condicions de vida i ocupacions. A la taula també hi serà Alex Olondriz (estudiant del grau d'Educació primària dual de la UdL) que parlarà de les sensacions viscudes com a jove.\nEn el segon blog, hi tornaran a ser Serey i Bolíbar i s'hi incorporarà Melani Cassarino (tècnica de salut a Creu Roja) que parlarà de la sensibilització sobre la Covid-19 en l'oci nocturn a joves. Alex Olondriz també hi participarà per explicar què passa a les trobades amb amigues i amics.\nDesprés de les taules s'obrirà un debat que serà clos per la directora de la Càtedra DOTS, Isabel del Arco.\nEl sector cultural rebutja les restriccions en aquest àmbit i reclama la reobertura d'espais\nEls aranzels de Trump comporten un impacte d'uns 50 milions d'euros a les agroalimentàries


Reordenació de la zona blava i augment de places per a motocicletes i persones amb mobilitat reduïda\nPublicat el Divendres, 17 Febrer 2017 10:55\nDilluns 20 de febrer s’iniciaran els treballs de pintura anual dels aparcaments de la zona blava de la ciutat. El proper dimarts 21de febrer entraran en funcionament les noves places de zona blava. Amb la reordenació de les places de zona blava s’ha aprofitat per habilitar 400 nous aparcaments de motocicletes i augmentar les places per a persones amb mobilitat reduïda.\nEl proper dilluns 20 de febrer l’empresa EYSA, que és l’empresa concessionària encarregada de la zona blava, aprofitant la implantació de la segona fase de modificació de la zona blava, iniciarà els treballs de pintura dels aparcaments de la zona blava de la ciutat d’Eivissa, que es duu a terme de forma anual.\nAquesta segona fase de la modificació de la zona blava es duu a terme al carrer Madrid entre els carrers Vicent Serra i Orvay i Av. d’Isidor Macabich, on hi haurà 36 places de zona blava; a l’Av. d’ Isidor Macabich amb 31 places; al carrer Fra Vicent Nicolau, entre els carrers Vicent Serra i Orvay i Av. de Isidor Macabich, 17 places; i al carrer Arquebisbe Cardona Riera, entre els carrers Vicent Serra i Orvay i Av. d’Isidor Macabich, 16 places.\nEl sistema tarifari de la zona blava continua essent de un euro la hora, amb un mínim de quinze cèntims (nou minuts), i un màxim de dues hores. Els horaris es mantenen, a l’hivern (de l’1 d’octubre al 31 de maig) l’horari de la zona blava és de dilluns a divendres de 9 h a 14 h i de 17 h a 20 h, i els dissabtes de 9 h a 14 h, pel que fa a l’estiu (de l’1 de juny al 30 de setembre), l’horari serà de 9 h a 14 h i de 17 h a 22 h de dilluns a dissabte. Els residents podran adquirir la targeta per aparcar a la zona blava amb un preu de noranta euros i quinze cèntims anuals.\nAmb aquesta segona fase de modificació de la zona blava queden definitivament compensades les places que havien desaparegut a causa de la peatonalització de Vara de Rey. La reordenació ha suposat 400 noves places per a motocicletes i ciclomotors i nous aparcaments per persones amb mobilitat reduïda repartits per tota la ciutat.


bicinova2: - BH Gacela plegable 1969\n- BH Gacela plegable 1969\nAquesta BH ja té uns 50 anys, qui ho diria, eh? Una BH Gacela plegable segona sèrie, fabricada a partir de 1969. La primera versió d'aquestes BH va sortir el 1965. Podeu veure els fulls promocionals escanejats a bicinova fent click aquí.\nAquesta en concret està molt molt ben conservada, en part perquè es deuria fer servir molt poc, però també perquè els cromats de cals Beistegui aquella època eren excel.lents (l'òxid amb prou feines havia puntejat per enlloc). De fet, tots els components delaten l'interés per la qualitat i l'estètica per damunt de la quantitat o els costos de producció. Una balança que es va anar invertint a mesura que avançava la dècada dels 70, i sobretot als anys 80, quan l'expansió del mercat i la competència feien impossible construir amb la calma i el "cariño" d'abans.\nEl concepte i la forma poc va canviar en les tres dècades que va fabricar-se aquest model tan popular de bici, la BH 75, però el petits detalls si que van canviar a mesura que passava el temps. El sistema de plegat, pedals, bieles, carrets, parafangs, llums, potència, frens, manetes de frens, seient... Si es comparen aquestes peces amb les d'una BH 75 dels anys 80 les diferències són moltes.\nAquesta Gacela en concret està gairebé tota d'origen, excepte els neumàtics, que eren també uns Michelin confort, però de color blanc, de mida 500A (ertro 37 x 440), i absolutament ressecs, irrecuperables, i ja molt difícils de trobar enlloc.\nPotser el més enigmàtic d'ella són les calques, amb la paraula Gacela dominant, quan hi ha fotos de les BH plegable primera i segona sèrie on hi figura el BH en gran. Una altra curiositat d'aquesta bici és que porta uns topes de funda de cable soldats, per si equipava un carret amb canvi intern de tres marxes, ( com una altra molt semblant que vaig restaurar i que sí duia un Shimano 333 amb el cambiador al puny... aquella era de color verd oliva clar, si bé no tan ben conservada com aquesta blava).\nEn fi, després de temps de no publicar res, penjo aquesta joia, que es mereix figurar aquí al blog! ;-)\nPublicat per ininbita a 22:58\nJavier Peñarroja dijous, 18 de març, 2021\nHola, acabe de descobrir el bloc i m'encanta. Enhorabona! Una pregunta: m'agradaria treure el pinyó d'una GAC Mobylette que he restaurat. Cal alguna clau especial, o totes les claus extractores de pinyó d'una velocitat són adequades? Merci!\n▼ de març 2020 (2)


Intercanvi amb l'Escola Bressola 2018 - Roig Tesalia\nIntercanvi amb la Bressola 2018\nAquest any en sumem 10! Ja va deu anys que fem aquest intercanvi, com ens agrada quan s’ajunta el Nord i el Sud!\nDurant els dies 16 al 18 de maig, han estat els nens i nenes de l’Escola Bressola de Sant Esteve del Monestir qui han vingut a visitar-nos i a compartir experiències. Hem aprofitat per celebrar l’any Fabra!\nAixí que, un cop retrobats els companys del Nord, ens vam dividir en sis grups; cadascun representat pel color d’un mocador que vam estar decorant la primera tarda. Al dia següent (gràcies als nois i noies de 4t d’ESO) vam fer una gimnaca pel barri de l’Eixample. Vam haver de buscar referències a Fabra: des de la seva indumentària, a paraules d’una Auca que ens resumia la seva vida, fotografiar paraules que apareixen al diccionari i són molt presents a la nostra ciutat (panot, pica-porta, cornisa,…). Abans d’acomiadar-nos, el divendres, vam pujar al parc de les aigües i, amb tot el material recollit el dia abans, vam fer uns murals que ara són al Nord!\nCom cada any, una gran experiència que ens deixa amb moltes ganes de retrobar-nos el curs vinent!\n« 3è i 4t de Primària va al teatre en anglès. 2018\n1è i 2n de Primària va al teatre en anglès. 2018 »


A l'atenció dels savis dels mitjans catalans.\nquetgles | 26 Juny, 2014 22:01\nEls savis dels mitjans catalans sembla que participen de manera esforçada en la guerra mediàtica en suport de ''la llibertat de mercat'', és a dir, en suport del ''capitalisme ultraliberal'', tipus de capitalisme ultraviolent que és el que es practica des d'Europa i des d'els EUA.\nCertament, aquests savis saben que els dirigents de CIU i els del PP es declaren fervents ''neoliberals'' (i pro-ianquis). Però aquests savis no se'n adonen que la seva pràctica periodística està desfasada, que van de rota batuda. Aquests savis fan una pràctica periodística com si les amples masses catalanes no tinguessin accés a mitjans crítics amb el capitalisme i l'imperialisme.\nEls savis haurien de saber que la RT guanya la partida a la CNN; haurien de saber que la major part de població d'Europa i dels EUA no es refien de les campanyes de premsa dels mitjans ''occidentals''.\nActualment, són a milers els experts nord-americans que fan denuncia de la corrupció de la premsa ianqui.\nEls experts i els savis anti-sistema denuncien les males arts del sistema i les seves malifetes, però els savis dels mitjans catalans es limiten a repetir la cantilena de la bonesa del capitalisme alhora que els totxos de la desfeta els comencen a caure a sobre. Són bastant patètics.\nHe pensat que els faria bo la lectura de l'entrevista feta al professor William I. Robinson. Entrevista que es pot veure a la web El capitalisme global està enmig de la seva crisi més greu.\nquetgles | 17 Juny, 2014 16:56\nLa independència de Catalunya serà, si i solament si s'esfondra el poder opressor.\nquetgles | 15 Juny, 2014 08:37\nPrecisant els termes de la qüestió:\nIndependència, en el sentit d'establir un Estat català independent.\nCatalunya, s'ha de distingir entre Catalunya-Principat i Catalunya Sencera (de Salses a Guardamar). A la proposta actual del Govern de la Generalitat, es concep ''Catalunya'' com a Catalunya-Principat, estrictament.\nPoder opressor: Un poder que continua sota el control de l'oligarquia castellano-andalusa tradicional.\nEl poder opressor: S'ha de saber que el poder opressor espanyol està sustentat pel poder imperial dels Estats Units.\nPoder opressor que té per objectiu essencial l'espoli de la nació catalana.\nEn contra dels teòrics unionistes catalans (PSC o PPC, per exemple), la rebel·lió dels catalans s'emmotlla dins el procés de lluita de classes. Als treballadors catalans (de llengua catalana, de llengua espanyola, o d'altres llengües) se'ls ha fet palès el plus d'explotació a que són sotmesos per causa d'habitar a Catalunya.\nVegem un exemple típic: els catalans (els treballadors catalans) pateixen (i senten com espoli afegit) la imposició del sistema d'autopistes de peatge al Principat de Catalunya.\nSobre la tesi primordial, La independència de Catalunya serà, si i solament si s'esfondra el poder opressor, vegem uns punts bàsics:\nAmb la derrota d'Alemanya al 1945, les esquerres d'Europa i d'Espanya donaven per suposat que seria la fi del règim franquista. Però hagueren de veure que el règim ni queia ni amagava les seves pràctiques de govern feixista.\nO sigui, s'ha d'entendre que els governs de les potències occidentals (els EUA i Anglaterra) no van estar gens interessats en promoure el restabliment de la democràcia a l'Estat espanyol. S'ha d'entendre: A la immediata postguerra, s'inicià la guerra freda entre l'URSS i els EUA. Per a les potències occidentals, el règim de Franco significava una barrera contra el comunisme; una república espanyola, en canvi, la concebien com un possible peó de l'estratègia estalinista.\nL'arribada a Madrid, al 1953, del president dels Estats Units, En Dwight Eisenhower, significà que es feia explícit el suport de Washington al règim del general Franco. A partir del Pacte de Madrid, els països europeus deixaren d'hostilitzar el govern espanyol. I, tot seguit, al 1955, per iniciativa nord-americana, Espanya esdevingué membre de l'ONU.\nEl govern d'En Felipe González va descobrir (ho va patir) com era el sistema de domini imperial dels EUA, de manera que al 1986, contra el que estava previst, va impulsar l'ingrés d'Espanya a l'OTAN.\nTesi: El procés històric que afecta a les nacions, en tot temps, ve profundament determinat per l'entorn geopolític que els envolta.\nEn relació a Catalunya,\nTesi: El contenciós entre la nació catalana i el poder opressor espanyol ve emmarcat dins la geopolítica dels EUA, que actua com a potència dominant a Europa occidental, a partir de la II Guerra Mundial.\nS'ha de saber: els EUA actua com a potència imperial, i, en tot moment, pretén tenir una informació privilegiada sobre les seves àrees de domini.\nS'ha de saber: Resulta ridícula la pretensió de la Generalitat de fer ''pedagogia'' sobre la voluntat sobiranista del ''poble català'' (''poble català'', en referència als principatins en exclusiva).\nEnvien ingènues ambaixades pedagògiques als EUA, ignorant que els agents de la NSA a Catalunya trameten a Washington un contínuum d'informació sobre el moviment independentista català.\nEn referència a la proclamació de nous Estats sobirans,\nS'ha de saber: En general, la proclamació d'un nou Estat independent és a conseqüència d'una guerra d'alliberament nacional.\nLa primera guerra moderna d'alliberament nacional fou la del Països Baixos contra l'imperi espanyol d'En Felip II.\nI un exemple típic fou la guerra d'independència de les colònies nord-americanes contra la metròpoli anglesa.\nEn aquest sentit generalista, també s'esdevingueren les guerres d'independència de les colònies americanes contra la metròpoli espanyola.\nMés modernament, a partir dels anys 1950, s'esdevingueren les lluites armades de les colònies africanes contra les potències colonials, Anglaterra i França.\nCertament, hi ha moments del procés històric mundial que molt dolços per a qualques nacions afortunades. Són els moments que segueixen a la desfeta dels imperis.\nEn general, es pot constatar que, a la desfeta d'un imperi, succeeix l'establiment de la sobirania de les nacions oprimides pel poder imperial.\nL'esfondrament de grans imperis a la I Guerra Mundial va provocar l'aparició d'una munió de nous Estats a Europa. La major part de nacions sotmeses als imperis alemany, rus, austrohongarès i otomà pogueren proclamar la independència. Polònia, Txecoslovàquia, Iugoslàvia, Finlàndia, Estònia, Letònia i Lituània aparegueren al nou mapa d'Europa (Àustria i Hongria també estrenaren un nou Estat).\nPer a tenir en compte: en sentit contrari al de l'alliberament de les nacions sotmeses, el govern de l'imperi francès i el de l'imperi anglès van decidir administrar pel seu compte els territoris desmantellats de l'imperi otomà sota el formulisme de ''mandat''. Així, per exemple, França ''havia de tenir cura'' d'administrar els mandats del Líban i de Síria; i Anglaterra, els mandats de l'Iraq i Palestina (Palestina-Jordània). Els governs d'aquests dos imperis devien pensar equivocadament que encara no els havia arribat l'hora de tancar el gran negoci imperial.\nTesi: Tot i que han renunciat formalment a l'estatus d'imperi, França i Anglaterra mantenen vigent tot l'aparell propi d'una gran potència imperial.\nEs pot constatar que França i Anglaterra intervenen en els afers interns d'altres països, i, en especial, en els d'aquells que havien estat sota el seu domini.\nTesi: A mesura que s'accentua el declivi dels EUA, l'Imperi i els dos imperis subordinats intensifiquen les seves intervencions violentes arreu del món (intervencions violentes econòmiques, militars i mediàtiques).\nAixí, com a exemple indicador: Tan bon punt el govern colpista de Mali es sentí amenaçat per la rebel·lió dels tuaregs i dels islamistes, París va enviar-hi l'exèrcit (al gener del 2013), sense esperar la resolució del Consell de Seguretat.\nEn relació als esdeveniments de Mali, resulta evident: que el cop d'Estat tenia el vist i plau de París; que, prèviament, el govern parisenc havia aconseguit autorització de Washington; que l'ONU no va prendre cap resolució respecte al cop d'Estat; que En Ban Ki Moon ''va autoritzar'' la intervenció militar francesa a posteriori, desprès que es portés a terme; que l'ONU està sota el control de l'Imperi.\nArribats ací, és el moment d'exposar una tesi generalista:\nTesi: Washington s'omple la boca presentant-se com a defensor de la democràcia i dels drets humans, però en tot moment desplega una política l'objectiu de la qual és assegurar o reforçar el paper hegemònic dels EUA.\nTesi: Contra el que proclama a través dels mitjans ''occidentals'', Washington és la principal amenaça per a la democràcia i els drets humans.\nEls països que aspiren a la democràcia i a exercir els drets humans hauran de llevar el vel ''occidental'' que pretén encobrir la veritat. Per sort, el vel encobridor, podrit, va caient a trossos.\nEs pot constatar: Els cops d'Estat i les dictadures de l'Amèrica llatina porten totes elles el segell de Washington.\nEs pot fer l'enunciat.\nTesi: A la fase actual, Washington mou guerra a tots aquells països que ofereixen resistència a la seva política exterior.\nActualment, les 16 agències d'intel·ligència (d'intel·ligència de guerra) operen a tot el món (Qualcunes d'elles operen a Rússia i a la Xina, fins i tot).\nAls darrers temps, els EUA i els seus aliats (vassalls, més aviat) han fet i fan la guerra (i han arranat) a nombrosos països, com són Afganistan, Iraq, Líbia, Síria, el Líban. I han castigat molt severament Sudan, Somàlia, Eritrea, el Iemen, Egipte, el Pakistan. Els mitjans nord-americans fan el sord als clams de la població de Bahrain (base de la cinquena flota ianqui) contra la monarquia feudal.\nS'ha de saber: el Marroc, l'Aràbia Saudita,\nQatar, Bahrain, Brunei, Emirats Àrabs, Jordània, Kuwait, Oman són monarquies feudals, totes elles aliades dels EUA.\nAixí mateix, Washington mena una guerra freda contra els països d'Amèrica que es van atrevir a trencar el vassallatge, com són Cuba, Veneçuela, Nicaragua, l'Equador, Uruguai i Bolívia, principalment. Però s'ha de saber que el Brasil ''emergent'', un Estat gegantí, la setena economia mundial, fa palès el seu tarannà multilateralista.\nTesi: La relació entre l'Estat opressor i la nació oprimida sempre i en tot moment és violenta. Violenta, en el sentit que l'Estat opressor imposa unes lleis contra la voluntat dels habitants de la nació oprimida; i violenta també per causa de la resistència oposada pels nacionals oprimits, en participació molt diversa.\nEls països europeus que aconseguiren la independència al segle XX porten les marques de les seves lluites i dels seus patiments.\nTesi: Una suposada via independentista ''pacífica i democràtica'' (cosa que postulen els convergents i els d'Esquerra) no existeix.\nEls partidaris de ''l'independentisme tranquil'' tal vegada basin els seus arguments en referència al procés de separació entre els txecs i els eslovacs. Però la referència estaria mal plantejada; la realitat fou que els txecs i els eslovacs van poder mantenir una negociació pacífica perquè no existia opressió de Txèquia sobre Eslovàquia; Txecoslovàquia era un Estat federal, en el que cada nació tenia garantits els seus drets nacionals.\nPer entendre la cosa: els txecs i els eslovacs aconseguiren conjuntament l'emancipació al 1918, com a conseqüència de la desfeta de l'imperi austrohongarès; fins aleshores, els txecs pertanyien a Àustria, i els eslovacs al regne d'Hongria. O sigui, no fou el cas que la Txèquia annexionés Eslovàquia. És per això que al 1993 no hi va haver confrontació violenta a l'hora de separar-se.\nLa Generalitat i els teòrics de ''l'independentisme pacífic'' equiparen Catalunya i Escòcia. Assenyalen que ambdues poden aconseguir la sobirania plena per mitjà d'uns referèndums ja convocats. Però hem de veure que ambdues nacions es mouen dins uns processos polítics essencialment diferents. Vegem-ho.\nEl Tractat d'Unió, de 1707, regulava la unió política voluntària entre dos Estats sobirans, el d'Escòcia i el d'Anglaterra. Certament, en tot temps, la nació anglesa ha sigut la predominant, però mai hi ha hagut intents d'assimilació. En tot temps, els escocesos han pogut exercir els seus drets nacionals (Per entendre la cosa: En qualsevol situació, mai hi ha confusió: en cap cas, un escocès dirà que és anglès; i en cap cas, un anglès dirà que els escocesos són anglesos).\nCatalunya, pel contrari, fou conquerida i ocupada per l'exèrcit castellà (i pel francès) al 1714. Les lleis catalanes foren abolides i s'imposà la legislació del regne de Castella; es decretà l'oficialitat del castellà a Catalunya Sencera alhora que s'anul·lava l'oficialitat del català (Per cert, al Regne Unit no existeix una legislació que declari l'anglès com a llengua oficial).\nVist això, no és d'estranyar que el govern de Londres no s'hagi oposat al referèndum convocat pel partit independentista d'Escòcia.\nEl govern de Madrid, en canvi, no reconeix Catalunya (el Principat de Catalunya) com a nació. I el Parlament espanyol no reconeix el dret dels catalans (principatins) a decidir sobre la independència.\nL'Escòcia que forma part del Regne Unit és Escòcia Sencera. O sigui, que no és el cas que hagi altres territoris poblats per escocesos.\nLa feblesa política dels ''independentistes tranquils'' fa que ells mateixos amaguin la nació catalana. Afirmen el Principat de Catalunya com si fos la nació, però llavors es queden sense saber que fer amb els catalans dels altres territoris.\nDe portes endins, els ''tranquils'' del Principat i els de la resta de Catalunya, entenen que, en un primer moment, hi hauria la formació d'un Estat català de Catalunya-Principat, i, posteriorment, quan la situació política fos propícia, es podria donar l'intent de crear un Estat federal dels ''Països Catalans''.\nArribats fins ací, podria semblar que el meu discurs mena a la incredulitat respecte al moviment independentista català.\nAl meu parer, la qüestió que resta sense resoldre als ''tranquils'' és saber què fer si el govern de Madrid impedeix la consulta o la declara nul·la; i saber què fer si els EUA i l'UE es desentenen de les aspiracions independentistes de la Generalitat de Catalunya.\nAl 1935, en resposta a la proclamació de L'Estat Català feta per En Companys, el govern de Madrid va suspendre l'autonomia catalana i va enviar a la garjola el govern català; i no fou el cas que hi hagués cap govern que protestés per la repressió del govern espanyol.\nPer descomptat, la via independentista irlandesa no provoca cap entusiasme; va durar més de cent anys i encara no ha arribat al final. Però la via proposada per N'Artur Mas no té camí, és una via morta. Madrid, Brussel·les i Washington la tenen tancada i segellada.\nEn contra de la suposició d'En Mas, els EUA s'oposa a tot allò que pertorbi l'estabilitat d'Espanya, aliat seu (vassall seu, dit amb més precisió). Les proclames proianquis i prosionistes d'En Mas són inútils, no han de despertar cap interès de la Casa Blanca.\nI què fer, doncs, es pot pensar. Jo, per part meva, no tinc cap proposta política concreta per fer; però el que si puc dir i que serveix d'orientació és el següent:\nTan bon punt es desfermà el conflicte per la successió a la Corona de Castella, al 1701, els castellans s'aliaren amb els francesos en suport del pretendent En Felip de Borbó, els catalans (de les diverses regions catalanes), en canvi, al 1705, s'aliaren amb els austríacs a favor del pretendent En Carles d'Àustria.\nA considerar: Quan es va presentar l'ocasió històrica, on es jugava el destí de la nació, la nació catalana s'aixecà sencera (El Principat, València i Balears) en defensa dels seus drets nacionals. Tot temps combateren contra els franco-espanyols (S'ha de saber: Al 1710, l'exèrcit català va ocupar Madrid).\nUn altre fet històric que aclareix quina és la dialèctica real:\nAl 1936, iniciada la guerra civil espanyola, el govern de la Generalitat (i el govern de Madrid) es trobà traït pel govern ''germà'' de França (a ambdós Estats governava el Partit Socialista), i, desemparat per les potències ''democràtiques'', va poder mantenir l'esforç de guerra gràcies a la inesperada ajuda de l'URSS. Sense l'ajuda dels russos, Catalunya-Principat hauria fet fallida d'immediat.\nEn referència a l'actual contenciós entre Catalunya i Espanya, s'ha de presumir que els EUA no ha de veure de bon ull les aspiracions sobiranistes del Principat. Basta observar que el president dels EUA, En Barack Obama, de visita a Londres, no s'ha privat de declarar que ''aconsella'' als escocesos que es mantinguin dins el Regne Unit (i uns dies després, la qui fou Secretària d'Estat, Na Hillary Clinton, també desaprovava l'independentisme escocès).\nAl moment present, no hi ha cap govern al món que es declari a favor de la creació d'un Estat català.\nS'ha de suposar que l'actual independentisme català ''tranquil'' entrarà en via morta, però això no vol dir que l'independentisme que no cerqui altres vies per aconseguir l'emancipació nacional de Catalunya Sencera.\nArribats ací, vegeu la tesi central d'aquest escrit.\nTesi: L'emancipació de Catalunya no pot venir de la mà dels poders opressors. Si de cas, dependrà de l'ajut d'uns altres poders que ara s'oposen a l'estratègia de l'Imperi.\nTesi: Així com l'anorreament dels imperis determina l'emancipació de les nacions oprimides dins aquests imperis, l'anorreament de l'imperi ianqui deixarà desemparat el poder opressor espanyol i obrirà la via d'emancipació de Catalunya Sencera.\nEn tot temps, els ''Think Tanks'' de CIU i de les Corporacions catalanes han apostat decididament a favor de l'economia ultraliberal o neoliberal (''neocon'', neoconservadora, és denominada als Estats Units).\nÉs un contrasentit que uns que reclamen l'emancipació vagin de la mà amb els opressors suprems (Clamen contra l'opressor espanyol, el qual és un vassall i un peó de l'Imperi).\nAfortunadament, les forces oposades a l'Imperi avancen; el multilateralisme ja és una realitat.\nHem de suposar que els catalans trobaran una manera d'enllaçar amb els països que estan posant en crisi l'estratègia imperial, tan intolerant i tan militarista.\nUna darrera consideració: Amb l'esfondrament de l'URSS, al 1990, els Estats Units iniciaren una nova estratègia imperial monopolar. A partir de llavors, el món global s'havia d'ordenar segons la voluntat de Washington.\nLa Rússia postsoviètica restava com un Estat amb dificultats que intentava acomodar-se al sistema capitalista. Ja no era una gran potència.\nPerò vet ací els misteris de la història: Amb l'arribada d'En Vladímir Putin al poder, l'economia russa va fer un salt notable situant-se al grup de les BRICS, de les dites ''economies emergents''. Al 2014, Rússia torna a ser una gran potència mundial que fa de contrapoder a la política de Washington. D'acord amb el que he dit, podeu veure les estadístiques sobre l'economia russa a la web Russian economy since fall of Soviet Union.\nEls mitjans espanyols fan com si ignoressin les declaracions de Na Marine Le Pen, la líder del Front Nacional de França.\nquetgles | 09 Juny, 2014 20:34\nEls diversos grups de poder neoliberals que controlen Europa estan inquiets per l'ascens del Front Nacional.\nAquests grups per una banda estudien en tot detall les declaracions de Na Marine Le Pen, i per l'altra fan com si no els interessés. Fan que el seus mitjans la ignorin.\nAllò a considerar: Perquè les grans àrees obreres de França que abans votaven comunista o socialista, ara, a les eleccions europees, majoritàriament, han votat a favor del Front Nacional.\nEU ens va robar totes les llibertats, hem de lluitar perquè tornin, diu Na Marine.\nPodeu trobar les darreres de claracions de Na Marine Le Pen a RT 09/06/2014.